CELEX: 32006D0427
Language: mt
Date: 2006-06-20 00:00:00
Title: Deċiżjoni tal-Kummissjoni tal- 20 ta' Ġunju 2006 li tistabbilixxi l-metodi ta' monitoraġġ tal-prestazzjoni u l-metodi tal-ivvalutar tal-valur ġenetiku tal-bovini mnissla minn razza pura (notifikata bid-dokument numru C(2006) 2376) Test b'rilevanza għaż-ŻEE

24.12.2008          MT             Il-Ġurnal Uffiċjali ta’ l-Unjoni Ewropea                         603

32006D0427

L 169/56                       IL-ĠURNAL UFFIĊJALI TA’ L-UNJONI EWROPEA                        22.6.2006

                                DEĊIŻJONI TAL-KUMMISSJONI

                                         tal-20 ta' Ġunju 2006

li tistabbilixxi l-metodi ta' monitoraġġ tal-prestazzjoni u l-metodi tal-ivvalutar tal-valur
                        ġenetiku tal-bovini mnissla minn razza pura

                          (notifikata bid-dokument numru C(2006) 2376)
                                    (Test b’relevanza għaż-ŻEE)
                                           (2006/427/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Kunsill Nru 77/504/KEE tal-25 ta’ Lulju 1977 fuq l-
annimali tal-fart [bovini] ta' razza pura għat-tnissil1, u b’mod partikolari fl-ewwel inċiż tal-
Artikolu 6(1) tiegħu,

Billi:

(1)         Id-Deċiżjoni tal-Kummissjoni Nru 86/130/KEE tal-11 ta' Marzu 1996 li tippreskrivi l-
           metodi ta' monitoraġġ tal-abbiltà u l-metodi tal-ivvalutar tal-valur ġenetiku tal-ifrat
           [bovini] ta' razza pura għat-tnissil2 kienet emendata sostanzjalment3. Fl-interessi taċ-
           ċarezza u r-razzjonalità, id-Deċiżjoni msemmija għandha tiġi kkodifikata.

(2)         Il-Kummissjoni għandha tiddetermina l-metodi ta’ kif għandu jinżamm rekord tal-
           prestazzjoni u tal-ivvalutar ġenetiku tal-annimali bovini.

(3)         Il-miżuri pprovduti f’din id-Deċiżjoni huma skont l-opinjoni tal-Kumitat Permanenti
           dwar iż-Żooteknikai

1
           ĠU L 206, 12.8.1977, p 8. Id-Direttiva kif emendata l-aħħar bir-Regolament (KE) Nru 807/2003
           (ĠU L 122, 16.5.2003, p. 36).
2
           ĠU L 101, 17.4.1986, p 37. Id-Deċiżjoni kif emendata bid-Deċiżjoni Nru 94/515/KE (ĠU L 207,
           10.8.1994, p. 30).
3
           Ara l-Anness II.
 ---pagebreak--- 604             MT             Il-Ġurnal Uffiċjali ta’ l-Unjoni Ewropea                24.12.2008

ADOTTAT DIN ID-DEĊIŻJONI:

                                            Artikolu 1

Il-ta' monitoraġġ tal-prestazzjoni u l-metodi tal-ivvalutar tal-valur ġenetiku tal-bovini mnissla
minn razza pura għandhom ikunu stipulati fl-Anness I.

                                            Artikolu 2

Id-Deċiżjoni Nru 86/130/KEE hija rrevokata.

Referenzi għad-Deċiżjoni li ġiet irrevokata għandhom jinftiehmu bħala referenzi għal din id-
Deċiżjoni skont it-tabella ta’ korrelazzjoni li tinsab fl-Anness III.

                                            Artikolu 3

Din id-Deċiżjoni hija indirizzata lill-Istati Membri.

Magħmul fi Brussell, 20 ta’ Ġunju 2006.

Għall-Kummissjoni
Markos KYPRIANOU
Membru tal-Kummissjoni
 ---pagebreak--- 24.12.2008       MT             Il-Ġurnal Uffiċjali ta’ l-Unjoni Ewropea                            605

                                             ANNESS I

I. L-awtoritajiet kompetenti tal-Istati Membri għandhom japprovaw l-entitajiet responsabbli
għall-iffissar tar-regoli ta’ kif għandu jinżamm rekord tal-prestazzjoni u tal-ivvalutar ġenetiku
u għall-pubblikazzjoni tar-riżultati ta’ evalwazzjoni tal-bovini mnissla minn razza pura. Il-
Kummissjoni u l-Istati Membri l-oħra għandhom ikunu mgħarrfa bl-ismijiet tal-entitajiet
approvati.

B’mod partikolari, dawk l-entitajiet għandhom jagħtu kont tal-metodi ta’ kif jinżamm rekord,
il-mudell ta' kif għandha tiġi deskritta l-prestazzjoni, il-metodu tal-istatistika użat għall-analiżi
u l-parametri ġenetiċi użati għall-evalwazzjoni ta' kull karatteristika li għandha x'taqsam ma'
dan.

IR-REĠISTRAZZJONI TAL-IMĠIBA

Għandu jinżamm rekord tal-informazzjoni kollha fl-ambitu tar-responsabbiltà tal-entità
approvata.

1. Karatteristiċi fil-produzzjoni taċ-ċanga

(a) Testijiet tal-prestazzjoni individwali u/jew tal-wild fi stazzjon

         (i) Għandhom jiġu indikati l-metodu ta’ ttestjar u l-għadd ta’ annimali ttestjati.

         (ii) Dawn li ġejjin għandhom ikunu indikati fil-protokoll tat-test:

         –     il-kundizzjonijiet għad-dħul fl-istazzjon,

         –     jekk applikabbli, il-prestazzjoni fil-farm tal-annimali tat-test qabel id-dħul
               tagħhom fl-istazzjon,

         –     l-identità ta’ sid l-annimali li se jiġu ttestjati għall-prestazzjoni individwali,

         –     l-età massima tal-annimali ttestjati li se jidħlu fl-istazzjoni u l-kategorija tal-età
               tal-annimali li hemm bħalissa fl-istazzjon,

         –     it-tul tal-perjodu ta’ adattament u l-perjodi tat-testijiet fl-istazzjon,

         –     it-tip ta' dieta u s-sistema użata għall-għalf,

         (iii) Karatteristiċi rreġistrati: il-karatteristiċi minimi li għandu jinżamm rekord
         tagħhom jinkludu ż-żieda fil-piż tal-annimali ħajjin u l-iżvilupp muskolari
         (konformazzjoni taċ-ċanga) u, jekk disponibbli l-karatteristiċi l-oħrajn bħal ma huma
         l-bidla fl-għalf u l-karatteristika tal-karkassa.

Unitajiet speċjalizzati jistgħu joperaw bħala stazzjonijiet taħt ir-responsabbiltà tal-entità
approvata.
 ---pagebreak--- 606               MT              Il-Ġurnal Uffiċjali ta’ l-Unjoni Ewropea                  24.12.2008

(b) Ittestjar fuq il-post (fil-farm)

L-entità approvata għandha tipprovdi l-metodu ta’ kif għandu jsir it-test u l-metodu biex
ikunu vvalidati r-riżultati tat-test. Il-karatteristiċi minimi li għandu jinżamm rekord tagħhom
jinkludu l-piż tal-annimali ħajjin u l-età u, jekk disponibbli, karatteristiċi oħra bħal
konformazzjoni taċ-ċanga.

(c) Ittestjar permezz ta’ dejta tal-istħarriġ fil-farms u l-postijiet tal-bejgħ u l-qatla

Jekk disponibbli u xieraq għandu jinżamm rekord tal-piżijiet tal-annimali ħajjin u ta’ dawk
maqtulin, il-prezzijiet għall-bejgħ, il-kategorija tal-karkassa skont l-iskema tal-
klassifikazzjoni tal-Komunità, il-kwalità ta’ laħam u karatteristiċi oħrajn taċ-ċanga.

2. Ir-reġistrazzjoni tal-ħalib

Ir-reġistrazzjoni tad-dejta tal-produzzjoni tal-ħalib għandha tkun skont il-prinċipji maqbula
bejn entitajiet internazzjonali kompetenti (pereżempju, il-Kumitat Internazzjonali għar-
Reġistrazzjoni tal-Annimali (ICAR)).

3. Riproduzzjoni (karatteristiċi sekondarji)

Meta tkun qed issir l-evalwazzjoni tal-fertilità, il-kapaċità għall-wild u l-għomor għandhom
jiġu vvalutati abbażi tal-informazzjoni dwar il-fertilizzazzjoni (per eżempju, l-għadd ta'
annimali li ma jerġgħux jitgħammru għall-perjodu ta' żmien), kemm hu faċli li l-annimali
joħorġu tqal u l-età funzjonali (per eżempju, il-probabilità li l-annimal jibqa’ fil-merħla
(stayability), l-età ta' meta jinqatlu, it-tul tal-ħajja produttiva), rispettivament.

4. Valutazzjoni morfoloġika (tat-tip)

Meta ssir gradazzjoni morfoloġika, din għandha ssir permezz tal-użu ta' sistema approvata tar-
reġistrazzjoni.

III. EVALWAZZJONI ĠENETIKA

1. Prinċipji

L-evalwazzjoni ġenetika tal-annimali tat-tnissil għandha ssir taħt ir-reponsabbiltà tal-entità
approvata u għandha tinkludi l-karatteristiċi tal-prestazzjoni li ġejjin skont l-għanijiet tal-
għażla:

–       Il-karatteristiċi tal-produzzjoni tal-ħalib għall-annimali tar-razez tal-annimali li
          jipproduċu l-ħalib,

–       il-karatteristiċi tal-produzzjoni taċ ċanga għall-annimali tar-razez tal-annimali li
          jipproduċu ċ-ċanga,

–       il-karatteristiċi tal-produzzjoni taċ-ċanga għar-razez tal-annimali li għandhom żewġ
          għanijiet.
 ---pagebreak--- 24.12.2008      MT              Il-Ġurnal Uffiċjali ta’ l-Unjoni Ewropea                      607

Barra minn hekk, hu rrakkomandat li l-evalwazzjoni ġenetika tinkludi wkoll il-karatteristiċi
tal-prestazzjoni riproduttiva u tal-morfoloġija għal razez li fil-prattika qed ssirilhom ir-
reġistrazzjoni ta' dawn il-karatteristiċi.

Il-valur tat-tnissil ta’ annimal jiġi kkalkulat fuq is-sisien tar-riżultati tal-prestazzjoni tal-
individwu u/jew ta’ dawk li jiġu minnu.

Il-metodi tal-istatistika li japplikaw fl-evalwazzjoni ġenetika għandhom ikunu skont il-
prinċipji maqbula bejn l-entitajiet internazzjonali kompetenti (pereżempju, l-ICAR) u
jiggarantixxu evalwazzjoni ġenetika mhux affettwata mill-influwenzi tal-fatturi ambjentali
ewlenin u mill-istruttura tad-dejta.

Il-kredibilità tal-evalwazzjoni ġenetika għandha titkejjel bħala koeffiċjent tad-determinazzjoni
skont il-prinċipji maqbula bejn l-entitajiet internazzjonali kompetenti (pereżempju, l-ICAR).
Meta jiġu ppubblikati r-riżultati tal-evalwazzjoni, għandhom jingħataw kemm l-affidabbiltà u
kemm id-data tal-evalwazzjoni.

Għandhom jiġu ppubblikati l-pekuljaritajiet u d-difetti ġenetiċi tal-annimal kif imfissra mill-
entitajiet maħtura uffiċjalment għad-determinazzjoni ta’ dawn il-karatteristiċi, bi qbil mal-
organizzazzjonijiet jew l-assoċjazzjonjijiet ta’ dawk li jrabbu, rikonoxxuti skont id-Deċiżjoni
tal-Kummissjoni Nru 84/247/KEE4.

2. Evalwazzjoni ġenetika ta’ barrin iddestinati għall-inseminazzjoni artifiċjali

Il-barrin għandhom ikunu suġġetti għal evalwazzjoni ġenetika dwar il-karatteristiċi
obbligatorji u għandhom jiġu ppublikati l-valuri tagħhom tat-tnissil. Valuri disponibbli oħrajn
li għandhom x’jaqsmu mat-tnissil għandhom jiġu ppubblikati wkoll.

Dawn id-dispożizzjonijiet ma japplikawx għal razez mhedda minn estinzjoni.

(a) L-evalwazzjoni ġenetika ta’ barrin iddesetinati għall-inseminazzjoni artifiċjali għall-
        karatteristiċi tal-produzzjoni tal-ħalib

Fl-evalwazzjoni ġenetika tal-karatteristiċi tal-annimali fis-settur tal-ħalib għandhom ikunu
inklużi l-produzzjoni tal-ħalib u l-kontenut (perċentwal tal-grass tal-butir u proteina) kif ukoll
tagħrif ieħor li hu disponibbli u relevanti sabiex tkun iddeterminata l-attitudni ġenetika għall-
karatteristiċi tal-ħalib.

L-affidabbiltà minima tal-evalwazzjoni ġenetika tal-barrin AI tar-razez tal-annimali li
jipproduċu l-ħalib għandha tkun għall-anqas 0,5 għall-karatteristiċi ewlenin tal-produzzjoni
skont il-prinċipji tal-ICAR meta wieħed iqis l-informazzjoni kollha rigward bhejjem li jiġu
minnhom.

(a) L-evalwazzjoni ġenetika ta’ barrin iddesetinati għall-inseminazzjoni artifiċjali għall-
        karatteristiċi tal-produzzjoni taċ-ċanga

L-evalwazzjoni ġenetika ta’ dawn il-barrin titwettaq abbażi ta’ wieħed mill-metodi ta' ttestjar
tal-prestazzjoni li ġejjin:

4
       ĠU L 125, 12.5.1984, p 58.
 ---pagebreak--- 608              MT             Il-Ġurnal Uffiċjali ta’ l-Unjoni Ewropea                     24.12.2008

         (i) ittestjar tal-prestazzjoni individwali fl-istazzjon;

         (ii) ittestjar tal-wild u/jew l-aħwa fl-istazzjon jew fl-unitajiet speċjalizzati;

         (iii) ittestjar tal-wild u/jew l-aħwa fil-farm; b'tali mod li l-wild jitqassmu fost il-
         merħliet irreġistrati sabiex ikun hemm lok li jsir tqabbil validu tal-barrin.

         (iv) ittestjar tal-wild u/jew l-aħwa permezz ta’ ġbir ta’ dejta mill-farms, waqt il-bejgħ
         bl-irkant jew fil-biċċeriji b’tali mod li jkun hemm lok li jsir tqabbil validu tal-barrin

Jekk il-piż tal-karkassa u, meta xieraq, il-karatteristiċi tal-kwalità tal-laħam, il-prestazzjoni fit-
tkabbir u l-kapaċità għall-wild ikunu rreġistrati, dawk il-karatteristiċi kif ukoll karatteristiċi
oħra relevanti għandhom ikunu inklużi fl-evalwazzjoni ġenetika tal-barri.
                                   L_2006169EN.01005901.rtf
 ---pagebreak--- 24.12.2008   MT           Il-Ġurnal Uffiċjali ta’ l-Unjoni Ewropea        609

                                      ANNESS II

                        Deċiżjoni rrevokata bl-emenda tagħha

             Id-Deċiżjoni tal-Kummissjoni          ĠU L 101, 17.4.1986,
             Nru 86/130/KEE                        p 37.

             Id-Deċiżjoni tal-Kummissjoni          ĠU L 207, 10.8.1994,
             Nru 94/515/KE                         p 30.
 ---pagebreak--- 610   MT        Il-Ġurnal Uffiċjali ta’ l-Unjoni Ewropea   24.12.2008

                           ANNESS III

                      Tabella ta’ korrelazzjoni

               Id-eċiżjoni              Din id-Deċiżjoni
             Nru 86/130/KEE

           L-Artikolu 1               L-Artikolu 1

           —                          L-Artikolu 2

           L-Artikolu 2               L-Artikolu 3

           L-Anness                   L-Anness I

           —                          L-Annessi II u III